ଯୁବକଙ୍କୁ ଆକ୍ରମଣ ଘଟଣାଃ ୨ ଅଭିଯୁକ୍ତ କୋର୍ଟ ଚାଲାଣ\nଦିଗପହଣ୍ଡି,୬।୧୨(ଡି.ଏନ୍.ଏ.): ଗଞ୍ଜାମ ଜିଲା ଦିଗପହଣ୍ଡି ବ୍ଲକ ଦେଓଖାଳି ଛକରେ ୨ ପଡୋଶୀଙ୍କ ମଧ୍ୟରେ ଘଟିଥିବା ଆକ୍ରମଣ ଘଟଣାରେ ଗୁରୁବାର କେ.ନୂଆଗାଁ ପୋଲିସ ୨ ଅଭିଯୁକ୍ତଙ୍କୁ ଗିରଫ କରି କୋର୍ଟ ଚାଲାଣ କରିଛି। ସେମାନେ ହେଲେ ମଦନମୋହନପୁର ଗ୍ରାମର ସୁରେନ୍ଦ୍ର ବେହେରା ଓ ଅଶୋକ କୁମାର ରାଉଳ।\nଯୁବକଙ୍କୁ ଆକ୍ରମଣ ଘଟଣାଃ ୨ ଅଭିଯୁକ୍ତ କୋର୍ଟ ଚାଲାଣ\t December 6th, 15:34 PM December 6th, 15:34 PM\nପ୍ରକାଶ ଯେ, ଅଶୋକ ପରିବାର ସହ ମଦନମୋହନପୁର ଗ୍ରାମର ସୁରେନ୍ଦ୍ରଙ୍କ ପଡିଶା ଘରେ ଭଡ଼ା ଘରନେଇ ରହୁଥିଲେ। ତେବେ କୌଣସି କାରଣରୁ ୨ ପଡୋଶୀଙ୍କ ମଧ୍ୟରେ ବିବାଦ ଲାଗିଥିଲା। ବୁଧବାର ସକାଳ ୮ଟାରେ ସୁରେନ୍ଦ୍ର ଦେଓଖାଳି ଛକରୁ ମାର୍କେଟିଂ କରି ବାଇକ୍ ଯୋଗେ ଘରକୁ ଫେରୁଥିଲେ। ଏହି ସମୟରେ ଅଶୋକ ଏକ କାତିରେ ସୁରେନ୍ଦ୍ରଙ୍କୁ ଆକ୍ରମଣ କରିଥିଲେ। ସୁରେନ୍ଦ୍ର କାତି ଛଡ଼ାଇଆଣି ଅଶୋକଙ୍କୁ ପାଲଟା ଆକ୍ରମଣ କରିଥିଲେ। ଉଭୟଙ୍କ ଏତଲା କ୍ରମେ ଆଇଆଇସି ସୁଜିତ କୁମାର ନାୟକ କେସ୍ ନଂ. ୧୫୯/୧୮ ଓ ୧୬୦/୧୮ରେ ୨ଟି ମାମଲା ରୁଜୁକରି ତଦନ୍ତ ଚଳାଇଥିଲେ।
